Pukapuka

For øya i Fransk Polynesia, se Puka Puka

mini|Flyfoto av Pukapuka
Pukapuka er en atoll i Cookøyene. Det er den øya som ligger lengst nordvest i landet. I 2011 bodde det 451 mennesker på øya.

 Geografi 
Pukapuka er en atoll med tre småøyer, Pukapuka eller Wale, Kavata (Kotawa) og Ko (Koe), som til sammen har et areal på 1,3 km². Høyeste punkt er 30 moh.«Pukapuka Atoll», Encyclopædia Britannica Online. Lest 19. desember 2015. De tre småøyene er bundet sammen av brede korallrev.

Pukapuka ligger 715 nautiske mil fra Rarotonga og 48 nautiske mil fra Nassau.Cook Islands 2011 Census of Population and Dwellings. Main Report, s. 7.

 Historie 
Innbyggerne kom opprinnelig fra Samoa på 1300-tallet. Kulturen og språket på Pukapuka reflekterer dette. Utgravninger viser imidlertid at det har bodd mennesker her siden 400-tallet. 

Spanjolen Álvaro de Mendaña ble i 1595 første europeer som kom til øya. I 1765 kom John Byron på det britiske skipet HMS «Dolphin» over den igjen. Byron ga øya navnet Danger Island på grunn av revet og de høye bølgene som gjorde at han ikke fikk gått i land.

Storbritannia annekterte øya i 1892. USA gjorde krav på Pukapuka som en av guanoøyene. Kravet ble oppgitt ved traktaten USA og Cookøyene undertegnet i 1980.«Formerly Disputed Islands», U.S. Department of the Interior. Lest 19. desember 2015.

 Samfunn 
Folketellingen i 2011 viste et innbyggertall på 451.Cook Islands 2011 Census of Population and Dwellings. Main Report, s. 39. I 1902 bodde det 505 mennesker på øya. Etter en nedgang, økte folketallet fra 1920-årene til 797 i 1981. Folketallet har deretter sunket.

Folket bor i tre landsbyer på den nordlige øya, Pukapuka (Wale). På de to andre øyene bor det ingen, de brukes kun til dyrking av mat.«Pukapuka», Cook Islands Tourism. Lest 19. desember 2015. Viktige matkilder er skalldyr, som er sesongavhengig, og lokale frukter. 

I likhet med på naboøya Nassau er språket pukapukansk, et språk som er i slekt med samoansk.«Pukapuka», Ethnologue. Lest 19. desember 2015.

Pukapuka fik i 1993 flyplass.«Other Airports of the Cook Islands», Cook Islands Airports. Lest 19. desember 2015. Den 1550 meter lange rullebanen ble anlagt på den sørligste av de tre småøyene i atollen.

 Referanser 

 Kilder 
Cook Islands 2011 Census of Population and Dwellings. Main Report, Statistics Office

Kategori:Øyer i Cookøyene
Kategori:Tidligere omstridte områder